Viborger Samler, 1843-09-23
J disse Dage har den fortjenstfulde Capt. v. Henckel, Ridder af flere Ordener og Lithograph ved Generalstaben, i Kbhvn, fremviist en af ham opfunden og udført lithographisk Feltpresse. Denne Feltpresse er indrettet paa en dertil construeret let Vogn, som bespændt med 2 Heste, kan følge enhver Armee i Felten, og naar det forlanges, paa hvilketsomhelst Sted, under aaben Himmel, skrive eller tegne enhver Ordre, Tegning osv., som maatte forlanges, og strax trykke samme, hvortil ikke medgaaer længere Tid end i ethvert lithographisk Atelier. Vognen indeholder alt det, som er nødvendigt til Arbeidets Udførelse hvortil Pladsen er saare smukt benyttet, og for at Veirliget ei skal forhindre Arbeidet, kan over hele Vognen spændes et Telt. Vognen er forfærdiget i det polytechniske Jnstitut i Kjøbenh., og Arbeidet fortjener al Berømmelse. Den her omtalte Feltpresse er bestilt af Hs. Maj. Kongen af Hannover og skal afsendes til Leiren ved Lüneborg, hvor den af Opfinderen vil kunne forevises for en stor Deel af Europas første Militair-Personer, og saaledes kunne bedømmes baade theoretisk og practisk. Det er i Sandhed glædeligt, at vort lille Land, ogsaa i denne Retning, har saa megen Dygtighed at fremvise, at vi besidde en Officier, der er forekommet det øvrige Europas store Militair-Stater i denne nyttige og vigtige Jndretning. Vognen med den hele Udrustning koster c. 900 Rbd. (Bl. Td.) Paa samme Tid som det er frit tilladt allehaande Gjøglere at forevise deres Hundekonster i Kbhavns Sommer Tivoli under Fornøielsesraad Carstensens liberale Direction - paa samme Tid har det danske Konstacademi, paa beraabende sig dets Privilegier eller "Laugsartikler, ved Politidirecteuren ladet Prof. Riebe forbyde at give Tegneunderviisning, og Academiet for de skjønne Konster, der nu ikke længere skulde hedde de frie skjønne Konster, er saaledes traadt i den jagende Spekhøker-Corporations Fodspor. - Det er sørgeligt at en Konstner som Thorvaldsen, der har Sæde i Directionen for Konstacademiet, ikke har mere Jndflydelse; thi med hans Villie er dette Forbud ikke iværksat. Prof. Riebe havde nemlig for Thorvaldsen selv godtgjort sin Methodes Nemhed, ved at undervise sidstnævntes Tjener i hans Bindesbølls og Hornemanns Overværelse, i hvilken Anledning Thorvaldsen i Vidners Nærværelse yttrede, at Academiet burde gjøre noget for ham. Men - ikke destomindre er Thorvaldsen, tilligemed Eckersberg, bleven overstemmet af Academiets øvrige Bestyrere, og har maattet underskrive Opfordringen, om Forbudet til Politidireteuren. – Som Følge heraf, har Capit. Meyer, boende i store Kongensgade Nr. 69 paa Christianshavn, nu overtaget Riebes Jnstitut. (Eft. "Kbhp.") Efteraaret pleier ofte at bringe een eller anden epidemisk Sygdom til Udbrud. Hvor skjønt dette Aars Eftersommer end fremtræder, er det dog heller ikke frit for at føre smittende Stoffer med i sit Følge, som allerede har grebet foruroligende om sig. Tivolisygen har allerede naaet baade Fyen og Jylland, idet saavel Odense som Randers og Aalborg have erklæret sig for angrebne. Baade Christian der Achte og Harlequin have beredvillig tilbudt deres Assistance med at bringe Patienterne til den Mand, disse med Rette ansee som den eneste Hippocrates for deres Onde, Hr. Carstensen. Sygdommen, maa dog ikke have naaet den Crisis, da det gjælder, enten Lægen eller Døden, thi uagtet al hiin redebonne Hjelp somhed, og uagtet Medicinen, en Kraftmixtur af lumbysk Musik, bengalske Flammer, russisk Rutschen, og lignende tipolistiske Jngredientser, haves paa rede Haand, have Patienterne dog endnu ikke kunnet bestemme sig til at søge Lægehjelp. (Forp.)